
	Komission teksti
	Tarkistus

	
	LIITE

	
	TÄYTÄNTÖÖNPANOTOIMET

	
	1.	Unionin tuki edistää 3 artiklan 1 kohdan a alakohdassa säädetyn tavoitteen saavuttamista keskittymällä seuraaviin täytäntöönpanotoimiin: 

	
	a)	koulutuksen, harjoitusten ja vastavuoroisen oppimisen, erikoistuneiden vaihto-ohjelmien ja parhaiden käytäntöjen jakamisen lisääminen jäsenvaltioiden toimivaltaisten viranomaisten sisällä ja välillä, myös paikallisella tasolla, sekä kolmansien maiden ja muiden asiaankuuluvien toimijoiden kanssa;

	
	b)	yhteisvaikutusten hyödyntäminen yhdistämällä voimavaroja ja tietämystä ja jakamalla parhaita käytäntöjä jäsenvaltioiden ja muiden asiaankuuluvien toimijoiden kesken, mukaan lukien kansalaisyhteiskunnan toimijat, esimerkiksi perustamalla yhteisiä osaamiskeskuksia, laatimalla yhteisiä riskinarviointeja tai perustamalla yhteisiä operatiivisia tukikeskuksia yhdessä toteutettuja operaatioita varten;

	
	[bookmark: _Hlk229499808]c)	tarvittavien varusteiden hankkiminen ja koulutusvälineiden ja muun keskeisen turvallisuusinfrastruktuurin perustaminen ja päivittäminen turvallisuusuhkiin valmistautumisen, selviytymiskyvyn, yleisön tietoisuuden ja asianmukaisten vastatoimien lisäämiseksi.

	
	2.	Unionin tuki edistää 3 artiklan 1 kohdan b alakohdassa säädetyn tavoitteen saavuttamista keskittymällä seuraaviin täytäntöönpanotoimiin:

	
	a)	kriittisten toimijoiden suojaaminen turvallisuutta uhkaavilta tilanteilta havaitsemalla, arvioimalla ja poistamalla haavoittuvuuksia;

	
	b)	tarvittavien varusteiden hankkiminen ja koulutusvälineiden ja muun keskeisen turvallisuusinfrastruktuurin perustaminen ja päivittäminen turvallisuusuhkiin valmistautumisen, selviytymiskyvyn ja asianmukaisten vastatoimien lisäämiseksi;

	
	c)	turvallisuuden kannalta merkityksellisten EU:n ja hajautettujen tietojärjestelmien perustaminen, mukauttaminen ja ylläpito, myös niiden yhteentoimivuuden varmistaminen, jos sillä on merkitystä kriisinhallinnan ja kriittisten viestintäjärjestelmien kannalta; 

	
	d)	yhteentoimivien suojattujen viestintäjärjestelmien ja kriisikoordinointimekanismien kehittämisen, testauksen, käyttöönoton ja ylläpidon tukeminen toimivaltaisten viranomaisten välillä jäsenvaltioissa ja niiden välillä, mukaan lukien järjestelmät, joilla varmistetaan toiminnan jatkuvuus turvallisuutta uhkaavien tilanteiden ja laajamittaisten kriisien aikana;

	
	e)	toimivaltaisten viranomaisten ja kriittisten toimijoiden varautumiseen, selviytymiskykysuunnitteluun ja koordinoituun kriisinhallintaan liittyvien valmiuksien vahvistaminen riskinarviointien, valmiussuunnittelun, skenaariopohjaisten harjoitusten ja yhteisten operatiivisten protokollien kehittämisen avulla.

	
	3.	Unionin tuki edistää 3 artiklan 1 kohdan c alakohdassa säädetyn tavoitteen saavuttamista keskittymällä seuraaviin täytäntöönpanotoimiin:

	
	a)	turvallisuutta koskevan unionin säännöstön yhdenmukaisen soveltamisen varmistaminen tukemalla asiaankuuluvien tietojen vaihtoa muun muassa Prüm-puitteiden, EU:n matkustajarekisteridirektiivin ja SIS II -tietojärjestelmän avulla, myös panemalla täytäntöön suositukset, jotka on laadittu laadunvalvonta- ja arviointimekanismien, kuten Schengenin arviointi- ja valvontamekanismin tai muiden laadunvalvonta- ja arviointimekanismien perusteella;

	
	b)	turvallisuuden kannalta merkityksellisten EU:n ja hajautettujen tietojärjestelmien perustaminen, mukauttaminen ja ylläpito, myös niiden yhteentoimivuuden varmistaminen, sekä asianmukaisten välineiden kehittäminen havaittujen puutteiden korjaamiseksi;

	
	c)	turvallisuuden kannalta merkityksellisten EU:n ja hajautettujen tietojärjestelmien aktiivisen käytön lisääminen varmistamalla, että kyseiset järjestelmät saavat korkealaatuista tietoa; 

	
	d)	asiaankuuluvien kansallisten toimenpiteiden tukeminen, mukaan lukien turvallisuuden kannalta merkityksellisten kansallisten tietokantojen yhteenliittäminen ja kyseisten tietokantojen liittäminen unionin tietokantoihin, kun tästä säädetään asiaa koskevissa oikeusperustoissa, jos se on tarpeen 3 artiklan 1 kohdassa säädettyjen tavoitteiden saavuttamiseksi;

	
	e)	toimivaltaisten viranomaisten välisen koordinoinnin parantaminen ja yhteistyön lisääminen sekä jäsenvaltioiden sisällä että niiden välillä ja muiden asiaankuuluvien toimijoiden kanssa esimerkiksi kansallisten erikoisyksiköiden verkostojen, unionin verkostojen ja yhteistyörakenteiden ja unionin keskusten puitteissa; 

	
	f)	virastojen välisen yhteistyön parantaminen unionin tasolla jäsenvaltioiden ja asiaankuuluvien unionin toimielinten, elinten ja laitosten välillä sekä yhteistyön parantaminen kansallisella tasolla toimivaltaisten viranomaisten välillä.

	
	4.	Unionin tuki edistää 3 artiklan 1 kohdan d alakohdassa säädetyn tavoitteen saavuttamista keskittymällä seuraaviin täytäntöönpanotoimiin: 

	
	a)	sellaisten lainvalvontaoperaatioiden lukumäärän lisääminen, jotka liittyvät kahteen tai useampaan jäsenvaltioon, mukaan lukien tarvittaessa operaatiot, jotka liittyvät muihin asiaankuuluviin toimijoihin, erityisesti yhteisten tutkintaryhmien, yhteispartioinnin, välittömän takaa-ajon, peitetoimina suoritettavan tarkkailun ja muiden operatiivisen yhteistyön mekanismien käytön helpottaminen ja parantaminen unionin toimintapoliittisen syklin yhteydessä painottaen erityisesti valtioiden rajat ylittäviä operaatioita;

	
	b)	toimivaltaisten viranomaisten välisen koordinoinnin parantaminen ja yhteistyön lisääminen sekä jäsenvaltioiden sisällä että niiden välillä ja muiden asiaankuuluvien toimijoiden kanssa esimerkiksi kansallisten erikoisyksiköiden verkostojen, unionin verkostojen ja yhteistyörakenteiden ja unionin keskusten puitteissa;

	
	c)	virastojen välisen yhteistyön parantaminen unionin tasolla jäsenvaltioiden kesken ja jäsenvaltioiden ja asiaankuuluvien unionin toimielinten, elinten ja laitosten välillä sekä yhteistyön parantaminen kansallisella tasolla kunkin jäsenvaltion toimivaltaisten viranomaisten välillä;

	
	d)	yhteisvaikutusten hyödyntäminen yhdistämällä voimavaroja ja tietämystä ja jakamalla parhaita käytäntöjä jäsenvaltioiden ja muiden asiaankuuluvien toimijoiden kesken, mukaan lukien kansalaisyhteiskunnan toimijat, esimerkiksi perustamalla yhteisiä osaamiskeskuksia, laatimalla yhteisiä riskinarviointeja tai perustamalla yhteisiä operatiivisia tukikeskuksia yhdessä toteutettuja operaatioita varten.

	
	5.	Unionin tuki edistää 3 artiklan 1 kohdan e alakohdassa säädetyn erityistavoitteen saavuttamista keskittymällä seuraaviin täytäntöönpanotoimiin:

	
	a)	toimenpiteiden, suojatoimien, mekanismien ja parhaiden käytänteiden edistäminen ja kehittäminen todistajien, väärinkäytösten paljastajien ja vakavan ja järjestäytyneen rikollisuuden uhrien varhaista tunnistamista, suojelua ja tukemista varten sekä kumppanuuksien kehittäminen viranomaisten ja muiden asiaankuuluvien toimijoiden kanssa tätä tarkoitusta varten;

	
	b)	vakavan ja järjestäytyneen rikollisuuden uhreille tarkoitettujen erityistukipalvelujen perustamisen, saavutettavuuden ja vahvistamisen tukeminen, mukaan lukien psykologinen, oikeudellinen ja sosiaalinen apu, ja traumatietoisten palvelujen saatavuuden varmistaminen, myös haavoittuvassa asemassa oleville henkilöille ja lapsille;

	
	c)	toimivaltaisille viranomaisille ja asiaankuuluville järjestöille tarkoitettujen, uhrien oikeuksia, uhrikeskeisiä lähestymistapoja ja toissijaisen uhriksi joutumisen estämistä koskevien valistus-, koulutus- ja valmiuksien kehittämistoimien tukeminen.


Or. <Original>{EN}en</Original>
<TitreJust>Perustelu</TitreJust>
Jäsenvaltiot hyötyvät siitä, että laaditaan tämä liite I, joka toimii ohjeistuksena niiden kansallisten ja alueellisten kumppanuussuunnitelmien laatimiseksi ja näiden suunnitelmien rahoittamiseksi monivuotisessa rahoituskehyksessä, jolloin voidaan varmistaa, että unioni käyttää varojaan niihin toimiin, joita eniten tarvitaan, jotta voidaan puuttua nykyisiin unionin sisäiseen turvallisuuteen kohdistuviin uhkiin ja lisätä rajatylittävää yhteistyötä.</Amend>

